da en nl en de da nn da da da da sv de hu es da da et da de nb da de da da da da ru nb da da da da id da da fr da da da fr da da da da nb nb nl da da da da da da da da nb da da da da da da da da da da da da nb fr en da da da nb da da da da nb da da da da da da da da da da da da da da en da da nb da da da da da da nb da da da da fr en sv fr de de fr fr da da it da da da en sv da da sv nl da da pl da cs fi da en da da da da da da en
Madtips og opskrifter – Side 2
en blog om sund og slank livsstil
HAR DU EN REST KYLLING? SUND OG LÆKKER ASIATISK INSPIRERET RET
Jeg lavede jo en hel kylling for et stykke tid siden til mig selv, så der var jo en del kød tilbage på den, som jeg plukkede af og frøs ned. Noget af det brugte jeg til denne lækre ret, som er vanvittig hurtig at lave, og som er sund og smagfuld.
Brug de grøntsager du kan lide, jeg brugte følgende:
Spidskål (snit en god bunke, for det skrumper en del ind på panden)
Pad Thai sauce (jeg brugte en fra Santa Maria)
Snit og hak det hele og kom det på en varm pande undtagen koriander. Det skal blot have få minutter, hvor det lige falder sammen og bliver varmet igennem. Kom saucen på efter smag samt lidt soja og varm det hele igennem. Kom det på en tallerken og pynt med masser af frisk koriander. Klar!
Leave a Comment CATEGORIES: Madtips og opskrifter TAGGED: grøntsager, opskrift, thaimad
Det her er virkelig nemt og godt! Lørdagskylling anno 2016. Det eneste, der i princippet adskiller dette fra foliebakkerne fra barndommen, er, at det er en hel kylling, og at den steges helt lufttæt. Det gør det bare lige lidt mere lækkert, og så får man også det gode brystkød med. Danpo kalder den dog selv Cook in te bag 🙂
I går aftes satte jeg mig for at prøve at lave den kylling, jeg havde fået sendt til test af Danpo. Det var måske lidt overdrevet at lave en hel kylling til mig selv, men jeg plukkede det resterende kød fra og laver en ret med det i aften og putter resten i fryseren til en lille salat eller sandwich på et andet tidspunkt. Så det var faktisk ret smart. Kyllingen skal blot sættes i ovnen i den pose og bakke, den kommer i. Den er krydret på forhånd med enten Piri piri (virkelig god smag) eller Salt og peber. 75 minutter på 200 grader – done! Og ingen svineri. Kyllingen havde samlet masser af smag inde i posen, og den duftede skønt, da jeg klippede posen op. Lårene og det andet kød løsnede sig nemt, da det var supermørt.
Jeg lavede en nem salat til af babyspinat, edamamebønner, tomat og frisk basilikum med en dejlig vinaigrette til af olivenolie, balsamico, flydende honning, dijonsennep, salg og peber.
Kan virkelig anbefale denne løsning til travle familier, og også når man laver mad alene, da der jo så er mad til flere dage. Fås i supermarkedet. Se mere HER
— PRODUKTET ER SPONSORERET —
Leave a Comment CATEGORIES: Madtips og opskrifter TAGGED: aftensmad, kylling
GOURMETKOK FOR EN AFTEN MED KYLLING SOM STJERNEN
For nogle uger siden var jeg til et fantastisk arrangement. Vi var en flok mad- og sundhedsbloggere samlet på Kokkeriet, som er en Michelin-restaurant i København. Anledningen var, at Danpo ønsker at skabe mere fokus på kyllingefars, som er en sund og nem men desværre lidt overset råvare i supermarkedet. Vi køber utrolig meget svine- og oksefars, men kyllingen får ofte lov at blive liggende i køledisken. Jeg må indrømme, at jeg sjældent selv køber kyllingefars, for frikadellerne kommer nemt til at blive tørre og mangle smag. Men jeg tror, man skal lade den traditionelle frikadelle være traditionel, og så i stedet for bruge kyllingefarsen til alt muligt andet. For det kan nemlig en hel masse, det fik jeg for alvor bevist den aften.
Vi blev delt i fire hold, som hver skulle lave en ret, hvor kylling indgik. Vi skulle selv finde på, hvad vi ville lave, og så var chefkokken og en anden kok omkring os hele tiden med inspiration og tricks. Vi skulle lave det hele klar og derefter sætte os til bords, og så anrettede kokkene det for os på bedste Michelin-vis og serverede det for os. Jeg kom på dessertholdet, og det var nok der den største udfordring lå med hensyn til at inkorporere kylling! Men vi besluttede os for en pana cotta med smag af saltet karamel, hertil pærer pocheret i citron og vanilje, frysetørrede solbær OG finthakket, sprødstegt kyllingeskind. Sidstnævnte ville jeg helst have undværet, men det kunne sagtens spises, og det gav desserten et helt specielt touch. Desserten i sig selv blev vildt lækker efter min mening, og jeg skal klart lave den igen engang.
Menuen bestod i sin helhed af:
Asiatisk marineret kyllingekødbolle med fenikkelsalat i citronmarinade (marinaden var med citronskal, soja og kyllingefond, salt og peber)
Tærte med tærtebund af kyllingefars og persille, fyld af rødbede, gedeost og skovsyre
Farseret kyllingebryst med lever og hjerte serveret med blomkål i tre variationer og syltede rødløg
Saltet karamel panna cotta med citron og vaniljepocheret pære, sprødstegt kyllingeskind og frysetørrede solbær.
Jeg tror vi alle (også Danpo) blev vildt inspirerede til at bruge kyllingefars mere i madlavningen, og det var virkelig nogle imponerende ting, der kom ud af det.
Bruger I kyllingefars? Modtager gerne tips til lækre retter, hvor det kan indgå!
Find mere inspiration og opskrifter her
Leave a Comment CATEGORIES: Madtips og opskrifter TAGGED: kylling, madlavning
CEASAR SALAD PÅ 5 MINUTTER
Okay, det her er den virkelig nemme løsning, hvis I ikke gider bruge tid på mad, men gerne vil have noget lækkert og sundt. Det er selvfølgelig bedre at stege et stykke frisk kylling og lave en ceasar-dressing fra bunden, men nogle gange skal det bare være hurtigt og nemt. Jeg bruger pinjekerner i stedet for brødcroutoner for at gøre den lidt sundere, og så smager det rigtig godt til denne salat.
Romainesalat – skyl bladene og skær i grove stykker
Færdigstegte kyllingestrimler (jeg bruger dem fra Levevis) – varm dem kort på en pande evt.  i en smule olivenolie. Du behøver ikke varme dem, kan sagtens bruges kolde direkte fra pakken
Pinjekerner – rist dem på panden sammen med kyllingen
Parmesan – riv frisk parmesan i flager med en kartoffelskræller
Færdigkøbt ceasar-dressing af god kvalitet – jeg har her brugt den fra Svansø
Tip! Tilsæt evt. et par små buketter rå blomkål for at give salaten lidt mere fylde.
På 5-10 minutter er der aftensmad – velbekomme! 🙂
2 Comments CATEGORIES: Madtips og opskrifter TAGGED: opskrift, salat
KAN DU GEMME FRISKPRESSET JUICE?
Jep, det kan du godt. Ikke så længe dog, men et par dage går an. Fx i forbindelse med en juicekur er det ret praktisk, at man ikke behøver at lave juice 5-6 gange om dagen, men kan lave til hele dagen på én gang og slippe for en masse oprydning og opvask. Der er flest vitaminer og andre gode sager i juicen, hvis den drikkes med det samme, men opbevares den korrekt, så går det helt fint at lave mere end ét glas. Jeg faldt over denne artikel med følgende gode råd:
Opbevar juicen i en lufttæt beholder
Opbevar helst juicen i glas eller næstbedst rustfrit stål. Plastikflasker kan afgive kemikalier til indholdet.
Sæt juicen til opbevaring hurtigst muligt efter den er presset
Fyld flasken helt op, så iltpåvirkningen mindskes inde i flasken
Tilsæt et stykke citrusfrugt såsom lime eller citron, som vil hjælpe til at bevare vitaminerne. Lidt ligesom når man presser lidt citron over en avocado for at undgå den bliver brun.
Opbevar altid juicen mørkt og koldt (køleskab)
Når disse ting overholdes, så kan frisk juice holde sig 24-48 timer i køleskab, og allerhøjst 72 timer.
Har i øvrigt haft  lyst til at gå på juicekur igen på det seneste, for det var en ret god oplevelse, og lækkert at blive renset igennem 🙂
2 Comments CATEGORIES: Madtips og opskrifter TAGGED: juice, juicekur
Skulle der være bare en enkelt, der ikke kender denne mad, så er indlægget guld værd. Det er nemlig en virkelig god mad, som fortjener lidt omtale. Sund og fuld af smag, og så propfyldt med gode vitaminer, fibre og fedtstoffer til kroppen, ren næring!
Rist to skiver godt rugbrød fra bageren eller hjemmebagt, så det er sprødt og lunt. Brug en avocado, der er fast i kødet og ikke alt for moden, skær en halv i skiver og fordel det på brødet. Drys med tørrede chiliflager, salt og peber, og riv citronskal udover.
Elsker når noget så simpelt og sundt kan smage så godt 🙂
2 Comments CATEGORIES: Madtips og opskrifter TAGGED: frokost
DRIK DINE GRØNTSAGER – LÆKKER JUICE MED BROCCOLI OG SPINAT
Jeg synes det er sjovt at eksperimentere med at få grøntsager sneget med, når jeg juicer, så juicen bliver fyldt med gode vitaminer. Se bl.a. denne med rødbede. Jeg er nemlig ikke så god til altid at få spist så mange grøntsager, så det er en god måde at få lidt ind på. Juicen må dog helst ikke smage alt for meget af grøntsagerne, hehe, så kunsten er at få dem camoufleret lidt 🙂 Denne juice er ikke så køn, men den smagte super, og den er endda propfyldt med grøntsager. Broccolien smager lidt stærkt, men det klares med ingefær, som jo i forvejen er stærkt, og derfor absorberer skarpheden fra broccolien, hvis man kan sige det.
Til et stort glas som dette skal du ca. bruge:
3 buketter broccoli (altså ca. 1/3 broccoli)
1 stor håndfuld frisk spinat
4 små gulerødder eller 2 almindelige
Saft fra 1/4 citron
En lille klump ingefær
Har i øvrigt også fået en ny bog, som netop har fokus på at bruge grøntsager i juice. Den glæder jeg mig til at komme i gang med.
Leave a Comment CATEGORIES: Madtips og opskrifter TAGGED: frugt, grøntsager, juice
JUICE MED RØDBEDE, RABARBER OG INGEFÆR
Beklager den manglende aktivitet herinde, men jeg er simpelthen så demotiveret for tiden, fordi jeg ikke kan finde ud af at leve så sundt, som jeg gerne vil, og er røget ud af den gode rytme. Men weekenden har været nogenlunde, og håber jeg er ved at finde tilbage igen. Jeg laver tit friskpresset juice i weekenden, og denne gang havde jeg lyst til at lave noget med rødbede. Gider dog ikke rigtigt svineriet med rødbeder, så jeg købte en flaske rødbedejuice, som jeg så blandede sammen med den friskpressede juice. Rødbede smager rigtig godt sammen med andre ingredienser, men synes det bliver for “jordet” i smagen alene. Jeg havde lidt rabarber liggende, så der røg også en stængel med af det, elsker rabarber! Juicen blev supergod, så vil lige dele den med jer.
Til 2 små eller et stort glas:
1 dl. rødbedejuice fx fra Biotta (fås i store supermarkeder)
Frisk ingefær efter behov
Sød og sund 🙂
4 Comments CATEGORIES: Madtips og opskrifter TAGGED: juice
SALAT MED GRILLEDE GRØNTSAGER OG PARMESAN
Jaaa, nu har Bloglovin’ endelig flyttet adressen til den nye blog, så jeg kan komme i gang igen. Der er jo ikke meget ved at skrive, når næsten ingen ser det 🙂 Jeg starter ud med en vildt lækker salat, som jeg lavede forleden dag til aftensmad.
Jeg tror mange har en grillpande stående i skabet, som de ikke rigtig får brugt. Har jeg ret? 🙂 Jeg har haft min nogle år nu, og jeg bruger den med jævne mellemrum til at grille grøntsager. På den måde kan jeg nemlig trylle grøntsagerne om til noget, jeg rent faktisk synes smager rigtig godt. Jeg er ikke den store grøntsagselsker, men det bliver bedre og bedre, som jeg finder ud af måder, jeg kan lide dem på. Jeg er gladest for peberfrugt og squash på grillpanden, men man kan jo grille hvad som helst. Jeg bruger hverken olie eller krydderier, det sørger dressingen nemlig for. Sørg for at grøntsagerne ikke får for meget, de skal stadig være sprøde. Peberfrugten skal have lidt længere end squashen.
Jeg lavede en bund af babyspinat, derpå grillet squash og peberfrugt. Jeg grillede også et stykke kyllingebryst, som jeg havde købt færdigstegt. Skar det lige ud i skiver og gav dem et minut på panden. Til sidst rev jeg lidt parmesanost over samt en dressing blandet af citronsaft, lidt dijonsennep, lidt olie, flydende honning og et drys salt og peber.
Virkelig lækkert, og virkelig hurtigt at lave hvis man køber kyllingen færdig!
2 Comments CATEGORIES: Madtips og opskrifter TAGGED: opskrift, salat
MANGO I MUNDRETTE BIDDER
ELSKER mango! Det er virkelig en fantastisk frugt, som tilfører noget magisk til alt fra desserter til salater. Den egner sig også rigtig godt som en aftensnack, når sliktrangen melder sig. Skær den ud i mundrette bidder, og så er det faktisk næsten på fuld højde med en skål slik 🙂 Sød, blød og eksotisk, uhmmm.
Leave a Comment CATEGORIES: Madtips og opskrifter TAGGED: frugt, snack
Her finder du sunde tips og nemme opskrifter, status på evig elevatorvægt, træning, og alt der hører til den sunde livsstil, som jeg arbejder hårdt på at holde, men som jeg har så svært ved.
STATUS #4 – STILSTAND
STATUS #3 – OVER HALVVEJS
STATUS #2 – TESTER MIN STYRKE
STATUS #1 PÅ SLANKEPROJEKT – STOLT!
VENINDE TABTE 13 KG PÅ 2 MÅNEDER – NY STRATEGI!
· THEME BY ECLAIR DESIGNS ·